CELEX: 32005R1891
Language: mt
Date: 2005-11-14 00:00:00
Title: Regolament tal-Kunsill (KE) Nru 1891/2005 ta' l- 14 ta' Novembru 2005 li jemenda r-Regolament (KEE) Nru 3068/92 li jimponi dazju anti-dumping definittiv fuq importazzjonijiet ta' klorur tal-potassju li joriġina fil-Belarus, fir-Russja jew fl-Ukraina

578                MT              Il-Ġurnal Uffiċjali ta’ l-Unjoni Ewropea                 12.12.2008

32005R1891

L 302/14                        IL-ĠURNAL UFFIĊJALI TA’ L-UNJONI EWROPEA                    19.11.2005

                        REGOLAMENT TAL-KUNSILL (KE) Nru 1891/2005

                                      ta' l-14 ta’ Novembru 2005

    li jemenda r-Regolament (KEE) Nru 3068/92 li jimponi dazju anti-dumping definittiv fuq
      importazzjonijiet ta' klorur tal-potassju li joriġina fil-Belarus, fir-Russja jew fl-Ukraina

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea,

Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-
protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-
Komunità Ewropea1 ('ir-Regolament bażiku'), u b mod partikolari l-Artikolu 11(3) tiegħu,

Wara li kkunsidra l-proposta ppreżentata mill-Kummissjoni wara konsultazzjoni mal-Kumitat
Konsultattiv,

1
           ĠU L 56, 6.3.1996, p.1. Regolament kif emendat l-aħħar bir-Regolament tal-Kunsill (KE)
           Nru 461/2004 (ĠU L 77, 13.3.2004, p. 12).
 ---pagebreak--- 12.12.2008        MT                Il-Ġurnal Uffiċjali ta’ l-Unjoni Ewropea                               579

Billi:

A.       PROĊEDURA

1.        Investigazzjonijiet preċedenti u miżuri eżistenti

(1)       Wara investigazzjoni (‘l-investigazzjoni preċedenti’), il-Kunsill, bir-Regolament (KE) Nru
          969/20001, emenda l-miżuri oriġinarjament imposti bir-Regolament (KEE) Nru 3068/922
          dwar importazzjonijiet ta’ klorur ta’ potassju li joriġina, inter alia, fir-Russja (‘il-miżuri
          eżistenti’).

(2)       F'Marzu ta’ l-2004, permezz ta’ avviż pubblikat fil-Ġurnal Uffiċjali ta' l-Unjoni Ewropea3,
          il-Kummissjoni bdiet, fuq inizjattiva tagħha stess, reviżjoni provviżorja parzjali tal-miżuri
          fis-seħħ sabiex teżamina jekk għandhomx jiġu emendati sabiex tittieħed konsiderazzjoni
          tat-tkabbir ta’ l-Unjoni Ewropea għal 25 Stat Membru fl-1 ta’ Mejju 2004 ('it-Tkabbir').

(3)       Ir-riżultati tar-reviżjoni provviżorja parzjali wrew li kien fl-interess tal-Komunità li jsir
          provvediment għall-adattament temporanju tal-miżuri eżistenti sabiex jiġi evitat impatt
          ekonomiku negattiv ħesrem u eċċessiv fuq l-importaturi u l-utenti fl-għaxar Stati Membri
          ġodda immedjatament wara t-Tkabbir.

1
         ĠU L 112, 11.5.2000, p. 4.
2
         ĠU L 308, 24.10.1992, p. 41.
3
         ĠU C 70, 20.3.2004, p. 15.
 ---pagebreak--- 580           MT                 Il-Ġurnal Uffiċjali ta’ l-Unjoni Ewropea                       12.12.2008

(4)    Għal dan il-għan, f’Mejju ta’ l-2004, skond ir-Regolament (KE) Nru 1002/20041, il-
       Kummissjoni aċċettat impenji minn żewġ produtturi esportaturi fir-Russja, jiġifieri JSC
       Silvinit u JSC Uralkali għal perijodu ta’ sena. F’Ġunju 2005, bir-Regolament (KE) Nru
       858/20052 impenji ġodda, li jiskadu fit-13 ta’ April 2006, ġew aċċettati miż-żewġ
       produtturi esportaturi fir-Russja. Barra minn hekk, sabiex isir provvediment għall-
       eżenzjoni mid-dazji anti-dumping imposti bir-Regolament (KEE) Nru 3068/92, fuq
       importazzjonijiet, skond il-kondizzjonijiet ta’ l-impenji, ir-Regolament (KEE) Nru 3068/92
       ġie emendat bir-Regolament (KE) Nru 992/20043.

(5)    Ta’ min jinnota wkoll li r-referenzi kollha għall-‘Komunità’ jew għall-‘Komunità ta’ 15’
       fir-Regolament preżenti għandhom jinftiehmu, sakemm mhux speċifikat mod ieħor, bħala
       l-Komunità kif kostitwita immedjatament qabel it-Tkabbir.

2.     Raġunijiet għar-reviżjonijiet preżenti

(6)    F’Jannar ta’ l-2004, waslu talbiet separati minn għand JSC Silvinit u JSC Uralkali (‘l-
       applikanti’) għal reviżjonijiet provviżorji parzjali individwali tal-miżuri eżistenti skond l-
       Artikolu 11(3) tar-Regolament bażiku.

(7)    L-applikanti allegaw u pprovdew biżżejjed evidenza prima facie li jekk isir paragun tal-
       valur normali bbażat fuq il-prezzijiet domestiċi/ta’ produzzjoni tagħhom stess u l-prezzijiet
       tagħhom ta’ esportazzjoni lejn il-Komunità, dan iwassal għall-eliminazzjoni tad-dumping.
       Għalhekk, ma kinitx aktar meħtieġa l-impożizzjoni kontinwata tal-miżuri eżistenti fil-
       livelli eżistenti, li kienu bbażati fuq il-livell tad-dumping stabbilit qabel, sabiex jiġi
       newtralizzat id-dumping.

1
      ĠU L 183, 20.5.2004, p. 16. Regolament kif emendat l-aħħar bir-Regolament tal-
      Kummissjoni (KE) Nru 588/2005 (ĠU L 98, 16.4.2005, p. 11).
2
      ĠU L 143, 7.6.2005, p. 11.
3
      ĠU L 182, 19.5.2004, p. 23.
 ---pagebreak--- 12.12.2008      MT                   Il-Ġurnal Uffiċjali ta’ l-Unjoni Ewropea                        581

(8)      Wara li ddeterminat, wara konsultazzjoni mal-Kumitat Konsultattiv, li kienet teżisti
         biżżejjed evidenza għall-bidu ta’ reviżjonijiet provviżorji parzjali, il-Kummissjoni
         ppublikat avviżi ta’ bidu u tat bidu għal investigazzjoni1.

3.       Perijodu ta’ investigazzjoni

(9)      L-investigazzjoni kienet limitata għad-dumping u kopriet il-perijodu mill-1 ta’ April 2003
         sat-30 ta’ Marzu 2004 (il-‘perijodu investigattiv’ jew l-‘PI’).

4.       Il-partijiet interessati fl-investigazzjoni

(10)     Il-Kummissjoni avżat uffiċjalment lir-rappreżentanti tal-pajjiż esportatur, lill-applikanti u
         lill-industrija Komunitarja dwar il-bidu tar-reviżjoni provviżorja parzjali u tat l-opportunità
         lill-partijiet kollha direttament konċernati sabiex jagħtu l-fehma tagħhom bil-miktub u
         jitolbu li jinstemgħu. Il-Kummissjoni bagħtet ukoll kwestjonarji lill-applikanti. It-tweġibiet
         tal-kwestjonarji waslu mill-applikanti u minn negozjant esportatur fir-Russja relatat ma’
         waħda mill-kumpanniji applikanti.

(11)     Il-Kummissjoni fittxet u vverifikat l-informazzjoni kollha li dehrilha li kienet meħtieġa bil-
         għan li tiddetermina d-dumping u wettqet kontrolli fuq it-tweġibiet tal-kwestjonarju fil-bini
         tal-kumpanniji li ġejjin:

         (a)   Produtturi esportaturi fir-Russja:

               JSC Silvinit, Solikamsk, Perm Region, Russja,

               JSC Silvinit, Solikamsk, Perm Region, Russja,

1
       ĠU C 93, 17.4.2004, p. 2 u p. 3.
 ---pagebreak--- 582           MT                 Il-Ġurnal Uffiċjali ta’ l-Unjoni Ewropea                     12.12.2008

       (b)   Esportatur relatat ma’ JSC Silvinit:

             International Potash Company, Moscow, Russja

B.     IL-PRODOTT KONĊERNAT U PRODOTT SIMILI

1.     Il-prodott konċernat

(12)   Il-prodott huwa l-istess bħal dak f’investigazzjonijiet preċedenti, i.e. il-klorur tal-potassju
       (‘potassa’ jew KCI) u huwa użat b’mod ġenerali fil-biedja bħala fertilizzant, direttament,
       imħallat ma’ fertilizzanti oħra jew wara trasformazzjoni f'fertilizzant kompless magħruf
       bħala NPK (nitroġenu, fosfru, potassju). Il-kontenut ta’ potassju huwa varjabbli u espress
       bħala perċentwali tal-piż ta’ ossidu tal-potassju (K2O) fuq il-prodott anidru xott. Jintuża
       wkoll bħala materja prima fil-manifattura ta’ ċerti prodotti industrijali u farmaċewtiċi.

(13)   Il-potassa hija ġeneralment kummerċjalizzata taħt forma standard/trab (‘potassa normali’)
       jew taħt forma oħra li mhijiex standard u li tinkludi – iżda mhijiex limitata għal – forma
       mrammla (‘potassa mrammla’). Il-prodott huwa ġeneralment klassifikat fi tliet kategoriji
       bażiċi, ibbażati fuq il-kontenut ta’ K2O, jiġifieri:

       –     kontenut ta’ potassju li ma jaqbiżx l-40% ta’ K2O – li jaqa’ fi ħdan in-Nomenklatura
             Magħquda (‘NM’) kodiċi 3104 20 10,

       –     kontenut ta’ potassju li jaqbeż l-40% K2O iżda inqas minn jew ugwali għal 62% - li
             jaqa’ taħt il-kodiċi NM 3104 20 50,

       –     kontenut ta’ potassju ’l fuq minn 62% K2O – li jaqa’ taħt il-kodiċi NM 3104 20 90.
 ---pagebreak--- 12.12.2008      MT                   Il-Ġurnal Uffiċjali ta’ l-Unjoni Ewropea                         583

(14)     Ta’ min ifakkar li fl-investigazzjoni preċedenti nstab li xi importazzjonijiet ta’ ċerti
         taħlitiet jew mixxeli speċjali b’kontenut ta’ potassa ogħla mis-soltu u li ma jaqawx taħt
         ebda kodiċi NM għall-potassa kif jidher hawn fuq, għandhom jitqiesu wkoll bl-istess mod
         tal-prodott konċernat. Din il-konklużjoni ntlaħqet billi t-taħlitiet u mixxeli bħal dawn
         kellhom l-istess karatteristiċi fiżiċi u kimiċi bażiċi u għandhom l-istess użu bħall-kategoriji
         bażiċi msemmija hawn fuq. Għalhekk, it-taħlitiet u l-mixxeli bħal dawn li jaqgħu taħt il-
         kodiċi NM ex 3105 20 10, ex 3105 20 90, ex 3105 60 90, ex 3105 90 91 u ex 3105 90 99
         iddaħlu wkoll fl-investigazzjoni preżenti u jikkostitwixxu parti mill-prodott konċernat.

2.       Il-prodott simili

(15)     Ġie stabbilit li, billi ma kien hemm ebda differenza fil-karatteristiċi fiżiċi jew kimiċi bejn
         il-prodott esportat mir-Russja lejn il-Komunità u l-prodott magħmul fir-Russja u mibjugħ
         fis-suq domestiku Russu, dawn tqiesu bħala prodotti simili għall-għanijiet ta’ l-
         investigazzjoni preżenti.
 ---pagebreak--- 584           MT                 Il-Ġurnal Uffiċjali ta’ l-Unjoni Ewropea                         12.12.2008

C.     ID-DUMPING FIR-RIGWARD TA’ L-APPLIKANTI

1.     Il-Valur normali

(16)   Sa fejn hija konċernata d-determinazzjoni tal-kalkolu tal-valur normali, l-ewwel ġie
       stabbilit jekk il-volum totali tal-bejgħ totali tal-prodott simili ta’ kull wieħed mill-
       applikanti kienx rappreżentattiv meta mqabbel mal-volumi totali rispettivi tagħhom ta’
       bejgħ esportat lejn il-Komunità. Konformement ma' l-Artikolu 2(2) tar-Regoalment bażiku,
       il-bejgħ domestiku tqies rappreżentattiv meta kull wieħed mill-volumi domestiċi ta’ bejgħ
       ta’ l-applikanti tal-prodott simili kkostitwixxa ta’ l-inqas 5% tal-volumi totali rispettivi
       tagħhom ta’ bejgħ esportat lejn il-Komunità matul il-perijodu ta’ investigazzjoni. Abbażi
       ta’ dan, għaż-żewġ applikanti, nstab li l-bejgħ domestiku ġenerali tal-prodott konċernat
       matul il-PI sar fi kwantitajiet rappreżentattivi.
 ---pagebreak--- 12.12.2008      MT                 Il-Ġurnal Uffiċjali ta’ l-Unjoni Ewropea                            585

(17)     Sussegwentement, bid-definizzjoni tat-tipi tal-prodott skond il-kodiċi TARIC li taħtu l-
         prodott huwa klassifikat (i.e. bil-grad standard jew li mhux grad standard, inkluż l-
         imrammel) u l-ippakkjar jew il-forma li fiha jiġi ttrasportat (i.e. fi kwantitajiet kbar,
         f’boroż jew f’kontenituri), saret analiżi dwar jekk il-bejgħ domestiku ta’ kull prodott kienx
         rappreżentattiv jew le. Il-bejgħ domestiku ta’ tip ta’ prodott partikolari ġie kkunsidrat
         biżżejjed rappreżentattiv meta l-volum totali ta’ bejgħ domestiku ta’ dan it-tip matul il-PI
         rrappreżenta 5% jew iżjed tal-volum totali ta’ bejgħ tat-tip komparabbli tal-prodott esportat
         lejn il-Komunità.

(18)     Bħala riżultat ta’ din l-analiżi, instab li produttur esportatur wieħed, JSC Silvinit, kien
         biegħ biss tip wieħed ta’ prodott esportat fi kwantitajiet rappreżentattivi fis-suq domestiku.
         Rigward l-esportatur produttur l-ieħor, JSC Uralkali, instab li t-tipi kollha esportati ta’
         prodott kienu nbiegħu fi kwantitajiet rappreżentattivi fis-suq domestiku.

(19)     Sar ukoll eżami sabiex jinstab jekk il-bejgħ domestiku ta’ kull tip ta’ prodott jistax jitqies
         bħala li sar fil-kors normali tal-kummerċ billi jiġi stabbilit il-proporżjon ta’ bejgħ bi profitt
         lill-klijenti indipendenti tat-tip imsemmi.
 ---pagebreak--- 586              MT              Il-Ġurnal Uffiċjali ta’ l-Unjoni Ewropea                      12.12.2008

(20)   F’dan ir-rigward, instab li fil-każ ta’ JSC Uralkali l-prezzijiet domestiċi ta’ bejgh għat-tip
       ta’ prodott l-aktar mibjugħ esportat lejn il-Komunità (‘it-tip esportat l-aktar mibjugħ’) li
       jirrappreżenta ’l fuq minn 99% ta’ esportazzjonijiet bħal dawn, urew tendenzi mhux tas-
       soltu matul il-perijodu ta’ investigazzjoni. Ġie stabbilit li, matul il-perijodu ta’
       investigazzjoni, 77% tal-bejgħ domestiku tat-tip esportat l-aktar mibjugħ sar lil klijient
       wieħed fir-Russja u li l-prezz tal-bejgħ lil dan il-klijent partikolari, f'temp ta’ xahar f’nofs
       il-perijodu ta’ investigazzjoni, kien aktar milli rdoppja. Iż-żidiet fil-prezz għall-istess tip ta’
       prodott mibjugħ lil klijienti domestiċi oħra żdiedu wkoll fl-istess żmien, iżda b’marġni biss
       ta’ madwar 40%. Verifika ta’ żidiet fil-prezz għal tipi oħra ta’ potassa mibjugħa
       domestikament uriet żidiet simili fil-prezz ta’ madwar 40% matul il-perijodu ta’
       investigazzjoni.

(21)   Fid-dawl ta’ din is-sitwazzjoni partikolari tas-suq fir-rigward ta’ prezzijiet għal tip ta’
       prodott mudell użat sabiex jiġi kalkolat il-marġni ta’ dumping, skond l-Artikolu 2(3) tar-
       Regolament bażiku, huwa meqjus li bejgħ bħal dan ma jippermettix paragun adegwat.
       Minħabba s-sinfikat ta’ dan il-bejgħ fil-volumi ta’ bejgħ domestiku tat-tip imsemmi, u l-
       importanza ta’ dan it-tip fil-volum ġenerali ta’ esportazzjoni ta’ potassa esportata mill-
       kumpannija konċernata lejn il-Komunità, jinħass li jkun raġonevoli li jiġi injorat dan il-
       bejgħ speċifiku lill-klijent immsemmi. Il-bqija tal-bejgħ domestiku ta’ dan it-tip ta’ prodott
       lil klijenti oħra nstab li kien taħt il-limiti ta’ 5% li huwa kkunsidrat meħtieġ sabiex jitqies
       bħala rappreżentattiv. Għaldaqstant, il-valur normali għal dan il-prodott ġie kalkolat fuq il-
       bażi tal-prezz ta’ produzzjoni tal-produttur esportatur konċernat, flimkien ma' ammont
       raġonevoli għall-ispejjeż ta' bejgħ, ġenerali u amministrattivi u l-profitt. L-ammonti għall-
       ispejjeż ta’ bejgħ, ġenerali u amministrattivi u għall-profitt kienu bbażati fuq id-data
       attwali ta’ produzzjoni u bejgħ, fil-kors normali ta’ kummerċ, tal-prodott simili, mill-
       produttur esportatur investigat skond l-ewwel sentenza ta’ l-Artikolu 2(6) tar-Regolament
       bażiku.
 ---pagebreak--- 12.12.2008       MT                Il-Ġurnal Uffiċjali ta’ l-Unjoni Ewropea                                587

(22)     L-Uralkali ddikjara li “is-sitwazzjoni partikolari tas-suq” prevista fl-Artikolu 2(3) tar-
         Regolament bażiku mhijiex applikabbli għall-bejgħ tal-prodott konċernat lill-klijent
         imsemmi u għalhekk kellhom jintużaw il-prezzijiet domestiċi għat-tip ta’ prodott konċernat
         sabiex jiġi stabbilit il-valur normali. F’dan ir-rigward l-argument li sar kien (i) li d-
         dispożizzjoni ta’ l-Artikolu 2(3) tar-Regoloment bażiku ma tapplikax fil-każ ta’ “prezzijiet
         għolja artifiċjalment” u (ii) li kondizzjonijiet speċjali applikati fil-każ ta’ klijient speċifiku
         wieħed ma jistgħux jitqiesu li jikkostitwixxu “sitwazzjoni partikolari tas-suq” għas-suq
         domestiku Russu bħala wieħed sħiħ. Barra minn hekk, huwa ddikjara li l-prezzijiet
         imsemmija kienu ġejjin minn “forzi tas-suq” u kienu jirriflettu “is-sitwazzjoni attwali fis-
         suq”.

(23)     Fir-rigward ta’ dan ta’ hawn fuq, għandu jiġi nnotat li s-sitwazzjonijiet partikolari tas-suq
         imsemmija fl-Artikolu 2(3) tar-Regolament bażiku mhumiex eżawrjenti u li l-partikolarità
         tas-suq għandha tiġi vvalutata, inter alia, fid-dawl tal-varjazzjonijiet ta’ prezz u ta' tendenzi
         aktar milli unikament fuq il-bażi tal-livell assolut tal-prezzijiet. F’dan il-każ kemm l-
         operazzjonijiet ta’ bejgħ bi prezz baxx kif ukoll l-operazzjonijiet bi prezz għoli tħallew
         barra mill-kalkoli billi ma kinux jirriflettu livell ta’ prezzijiet ta’ natura dejjiema u billi
         dawn il-prezzijiet ma dehrux li jirriflettu l-forzi tas-suq ladarba ma nstabux tendenzi bħal
         dawn għal ebda tip ieħor ta’ prodott jew għal ebda klijent ieħor ta’ l-Uralkali. It-tieni, l-
         Artikolu 2(3) tar-Regolament bażiku jistipula li jista’ jiġi kostruwit il-valur normali
         f’sitwazzjonijiet fejn “... minħabba xi sitwazzjoni ta’ suq partikolari, tali bejgħ ma
         jippermettix paragun adegwat...”. Dan b’mod ċar jippermetti li, bħal fis-sitwazzjoni
         preżenti, il-bejħ lil klijent meqjus li ma jagħtix lok għal paragun adegwat jista’ jitwarrab
         bħala bażi sabiex ikun stabbilit il-valur normali. Din il-konklużjoni mhijiex relatata mas-
         suq Russu komplessivament iżda ma’ dan il-bejgħ ta’ l-Uralkali.
 ---pagebreak--- 588           MT                 Il-Ġurnal Uffiċjali ta’ l-Unjoni Ewropea                     12.12.2008

(24)   Fir-rigward ta’ JSC Silvinit, fejn il-volum ta’ bejgħ ta’ tip wieħed ta’ prodott, mibjugħ bi
       prezz nett ta’ bejgħ daqs il-prezz ta’ unità jew aktar, irrappreżenta aktar minn 80% tal-
       volum totali ta’ bejgħ ta’ dan it-tip, u fejn il-prezz medju mwieżen ta’ dan it-tip kien daqs
       jew ogħla mill-prezz aġġustat ta’ unità, il-valur normali kien ibbażat fuq il-prezz
       domestiku attwali, kalkolat bħala medja mwieżna tal-prezzijiet tal-bejgħ kollu domestiku
       ta’ dan it-tip ta’ prodott li sar matul il-PI, kemm jekk dan il-bejgħ ħalla profitt kif ukoll
       jekk ma ħalliex .

(25)   Għat-tip ta’ prodott l-ieħor tal-JSC Silvinit, li nbiegħ fi kwantitajiet mhux suffiċjenti sabiex
       il-prezzijiet domestiċi jipprovdu bażi adegwata sabiex jiġi stabbilit il-valur normali, kellu
       jiġi applikat metodu ieħor. F’dan il-każ, intuża l-valur normali kostruwit, konformement
       ma' l-Artikolu 2(3) tar-Regolament bażiku. Il-valur normali ġie kostruwit biż-żieda mal-
       prezz aġġustat ta’ unità tat-tip esportat, ta’ perċentwali raġonevoli għall-ispejjeż ta’ bejgħ,
       ġenerali u amministrattivi u ta' marġni raġonevoli ta’ profitt, fuq il-bażi tad-data attwali ta’
       produzzjoni u bejgħ, fil-kors normali ta’ kummerċ, tal-prodott simili, mill-produttur
       esportatur investigat skond l-ewwel sentenza ta’ l-Artikolu 2(6) tar-Regolament bażiku.

(26)   L-Uralkali sostna li fil-marġni ta’ profitt użat fil-kostruzzjoni tal-valur normali ma tteħidx
       adegwatament konsiderazzjoni ta’ l-aġġustamenti ta’ l-ispejjeż tal-gass, billi l-profitti użati
       għall-valuri normali kostruwit kienu derivati mill-kontijiet tal-kumpannija qabel ma saru l-
       aġġustamenti. Iżda, dan l-argument ma setax jiġi aċċettat billi skond ix-chapeau ta' l-
       Artikolu 2(6) għall-kostruzzjoni tal-valur normali għandhom jintużaw l-ammonti attwali
       ta’ profitt li saru mill-kumpannija fis-suq domestiku.
 ---pagebreak--- 12.12.2008      MT                 Il-Ġurnal Uffiċjali ta’ l-Unjoni Ewropea                             589

(27)     Fir-rigward ta’ spejjeż relatati ma’ l-enerġija, bħall-elettriku u l-gass użati fil-proċessi ta’
         estrazzjoni u produzzjoni tal-prodott konċernat, l-investigazzjoni stabbilixxiet li dawn l-
         ispejjeż jiffurmaw proporzjon sinifikanti ta’ l-ispejjeż totali ta’ manifattura tal-produtturi
         tal-potassa, mhux biss fir-Russja iżda f’pajjiżi produtturi oħra wkoll. F’dan ir-rigward, l-
         industrija Komunitarja ddikjarat li l-ispejjeż ta’ enerġija għal kull unità ta’ elettriku u gass
         imħallsa mill-kumpanniji Russi lill-fornituri tagħhom ma kinux jirriflettu b’mod
         raġonevoli l-ispejjeż attwali ta’ produzzjoni ta’ elettriku u gass mixtri.

(28)     Minħabba dawn l-allegazzjonijiet, inħass li kien xieraq fil-każ preżenti li jsir paragun ta’ l-
         ispejjeż għal kull unità ta’ xiri ta’ enerġija ta’ l-applikanti ma’ dawk ta’ produttur prinċipali
         ieħor ta’ potassa b’metodi simili ta’ produzzjoni, livelli ta’ produzzjoni u vantaġġi naturali
         simili. Billi m’hemmx produtturi oħra ta’ potassa fir-Russja, din l-informazzjoni ntalbet u
         nkisbet minn produttur kbir tal-potassa fil-Kanada.

(29)     Id-data pprovduta wriet li l-ħtiġijiet ta’ enerġija tal-produttur Kanadiż kienu simili għal
         dawk tal-produtturi Russi applikanti u li l-elettriku u l-gass mixtri minn din il-kumpannija
         kienu ġejjin minn oqsma domestiċi ta’ enerġija idro-elettrika u produtturi ewlenija tal-gass,
         bħall-elettriku u l-gass użat mill-kumpanniji Russi. Il-paragun wera li l-prezz għal kull
         unità ta’ elettriku mħallas mill-produttur Kanadiż ma kienx wisq ’il bogħod minn dak li
         ħallsu l-produtturi Russi.
 ---pagebreak--- 590            MT                Il-Ġurnal Uffiċjali ta’ l-Unjoni Ewropea                        12.12.2008

(30)   Fir-rigward tal-provvisti ta’ gass, ġie stabbilit fuq il-bażi tad-data li tinstab fir-rapport
       annwali ppublikat għall-2003 tal-fornitur Russu tal-gass OAO Gazprom (li d-distributur
       reġjonali tiegħu kien ukoll il-fornitur tal-produtturi esportaturi msemmija), li l-prezz
       domestiku tal-gass imħallas miż-żewġ Produtturi Russi kien madwar wieħed minn ħamsa
       tal-prezz esportat mir-Russja. L-istess rapport stqarr b’mod ċar li “Gazprom OAO
       m’għamel l-ebda profitt fis-suq domestiku”. Filwaqt li m’hemm ebda informazzjoni
       uffiċjalment disponibbli fir-rigward ta’ kapaċità ta’ profitt fuq il-prezzijiet Russi ta’ gass
       domestiku, kwotazzjonijiet minn sorsi governattivi Russi fl-istampa flimkien ma’ data
       miksuba minn sorsi speċjalizzati ta’ tagħrif dwar is-suq u l-websites governattivi kollha
       jissuġġerixxu b'mod konvinċenti li l-prezzijiet tal-gass li l-klijenti domestiċi huma mitluba
       jħallsu kienu bbażati fuq prezzijiet li kienu ’l bogħod sew mil-livelli ta’ rkupru ta’ l-
       ispejjeż. Barra minn hekk, il-prezz tal-gass imħallas miż-żewġ produtturi Russi kien b’mod
       sinifikanti aktar baxx mill-prezz tal-gass imħallas mill-produtturi Kanadiżi.

(31)   Minħabba dan ta’ hawn fuq, inħass għalhekk li l-prezzijiet mitluba mill-fornitur reġjonali
       Russu tal-gass lill-produtturi Russi tal-potassa matul il-perijodu ta’ investigazzjoni ma
       setgħux b’mod raġoneveoli jirriflettu l-ispejjeż assoċjati mal-produzzjoni tal-gass meta
       mqabbla mal-prezz esportat ta’ gass mir-Russja u l-prezz ta’ fornitur Kanadiż tal-gass lil xi
       klijent industrijali prinċipali fil-Kanada. Għalhekk, konformement ma’ l-Artikolu 2(5) tar-
       Regolament bażiku, sar aġġustament fl-ispejjeż ta’ produzzjoni għal kull wieħed mill-
       applikanti. Fin-nuqqas ta’ xi bażi raġonevoli oħra, sar dan it-tip ta' aġġustament bl-użu ta’
       tagħrif li jirrigwarda l-prezz tal-gass ta’ esportazzjoni, esklużi l-ispejjeż ta’ trasport, it-
       taxxa doganali ta’ esportazzjoni, it-taxxa tal-valur miżjud u t-taxxa tas-sisa.
 ---pagebreak--- 12.12.2008       MT                     Il-Ġurnal Uffiċjali ta’ l-Unjoni Ewropea                        591

(32)     F’dan ir-rigward, wieħed mill-applikanti ddikjara li l-prezz mħallas għall-gass kien
         adegwatament rifless fir-reġistri ta’ kontabbiltà tiegħu, b’hekk ebda aġġustament ma kien
         ġustifikabbli skond l-Artikolu 2(5) tar-Regolament bażiku. Bħala tweġiba għal dan l-
         argument, mhuwiex negat li l-kumpannija żammet kont korrett tal-prezzijiet fatturati
         mħallsa, iżda l-aġġustament huwa ġustifikat mill-fatt li l-prezz tal-gass mixtri ma jirriflettix
         b’mod raġonevoli l-prezz ta’ produzzjoni u distribuzzjoni tal-gass.

(33)     Dwar l-aġġustament għall-ispejjeż tal-gass, ġie ddikjarat ukoll mill-awtoritajiet Russi li l-
         Kummissjoni ma kinitx qieset l-ispejjeż differenti ta’ trasport tal-gass mibjugħ
         domestikament għall-użu industrijali u l-gass mibjugħ għall-esportazzjoni. Ta’ min ifakkar
         (ara l-premessa (31) li l-paragun li wassal għall-aġġustament sar bejn il-prezzijiet tal-gass
         fil-fatt imħallsa mill-kumpanniji u l-prezzijiet ta’ esportazzjoni mitluba mill-fornitur Russu
         tal-gass OAO Gazprom għall-esportazzjoni mir-Russja, eskluzi l-ispejjeż ta’ trasport, it-
         taxxa doganali ta’ esportazzjoni, it-taxxa tal-valur miżjud u t-taxxa tas-sisa. Għaldaqstant,
         din it-talba ġiet rifjutata.

(34)     Wieħed mill-applikanti ddikjara li huwa kellu prezz ta’ unità ta’ produzzjoni aktar baxx
         b’mod sinifikanti matul l-ewwel kwart ta’ l-2004 (i.e. l-aħħar kwart tal-perijodu ta’
         investigazzjoni) minħabba żieda fl-effiċjenza u tnaqqis fl-ispejjeż ta’ manutenzjoni u li dan
         il-prezz ta’ unità aktar baxx għandu jitqies bħala l-bażi għall-ispejjeż ta’ produzzjoni għall-
         perijodu kollu ta’ investigazzjoni. Din it-talba ma ntlaqgħetx billi l-bażi adegwata sabiex
         jiġu stabbiliti dawn l-ispejjez hija l-perijodu sħiħ ta’ investigazzjoni, aktar milli spejjeż li
         seħħu f’perijodu eċċezzjonali u qasir.
 ---pagebreak--- 592            MT                 Il-Ġurnal Uffiċjali ta’ l-Unjoni Ewropea                     12.12.2008

(35)   Fir-rigward ukoll ta' l-ispejjeż ta’ produzzjoni, l-industrija Komunitarja ddikjarat li d-
       deprezzament ta’ l-assi kapitali, għall-għan ta' l-ispejjeż ta’ produzzjoni ta’ l-applikanti,
       għandu jkun ibbażat fuq il-prezz ta’ rimpjazzament ta’ dawn l-assi (e.g. xaftijiet ġodda tal-
       minjiera u makkinarju ġdid eċċ). F’dan ir-rigward, tressaq l-argument li d-deprezzament
       ibbażat konvenzjonalment fuq il-valur ta’ akkwiżizzjoni (storiku) ta’ l-assi kapitali ma
       jirriflettix, skond l-Artikolu 2(5) tar-Regolament bażiku, b’mod raġonevoli l-ispejjeż
       relatati mal-produzzjoni tal-prodott konċernat. Ġie ddikjarat, għalhekk, li kien meħtieġ
       aġġustament 'il fuq fl-ispejjeż tal-produtturi Russi.

(36)   Fir-rigward ta’ dan l-argument, ġie nnutat li d-deprezzament ibbażat fuq il-valur ta’
       akkwiżizzjoni u l-ħajja ekonomika residwa ta’ l-assi kapitali jidher li huwa konformi mal-
       prassi tal-kontabbiltà fl-industrija tal-minjieri. Għalhekk, sabiex jiġi stabbilit jekk id-
       deprezzament inkluż fid-data ta' l-ispejjeż ta’ produzzjoni jirriflettix b’mod raġonevoli l-
       ispejjeż relatati mal-produzzjoni tal-prodott konċernat, l-investigazzjoni ffukat fuq il-mod
       kif il-valuri storiċi ta’ l-assi kienu ġew stabbiliti.

(37)   F’dan ir-rigward, iż-żjarat ta’ verifika fuq il-post lill-produtturi Russi wrew li l-valur
       oriġinali ta’ l-assi tagħhom kien ġie ddeterminat fuq il-bażi ta’ valutazzjonijiet imwettqa
       matul il-proċess ta’ privatizzazzjoni li seħħ fl-1993. Dawn il-valuri ta’ l-assi ġew
       sussegwentement eżaminati mill-ġdid bejn l-1993 u l-1997 bħala riżultat tal-‘Koeffiċjenti
       ta’ Rivalutazzjoni’ maħruġa mill-Gvern Russu sabiex jiġġieled l-iperinflazzjoni. Fl-aħħar
       ta’ l-1997, wara Digriet tal-Gvern Russu, twettqu evalwazzjonijiet indipendenti ta’ l-assi
       minn evalwaturi indipendenti. Ġew adottati tliet kriterji bażiċi sabiex jiġu stabbiliti dawn
       il-valuri ta’ l-assi, wieħed minnhom kien il-valur ta’ rimpjazzament ta’ l-assi. Ir-riżultat ta’
       dawn l-evalwazzjonijiet indipendenti huwa rifless fil-Karta tal-Bilanċ tal-bidu ta’ l-
       applikanti fl-1998.
 ---pagebreak--- 12.12.2008      MT                 Il-Ġurnal Uffiċjali ta’ l-Unjoni Ewropea                             593

(38)     Madankollu, minkejja din l-evalwazzjoni aktar għolja tal-valuri oriġinali, ġie nnutat li l-
         valuri ta’ l-assi ta’ l-applikanti, meta maħruġa bħala proporzjon ta’ produzzjoni mal-valur
         ta’ l-assi, għadhom s’issa jidhru aktar baxxi b’mod sinifikanti mill-valuri ta’ l-assi tal-
         kumpanniji magħmula mill-Industrija Komunitarja u produttur prinċipali b’kapaċità simili
         ta’ produzzjoni u estrazzjoni fil-Kanada. Evalwazzjoni bħal din, iżda, ma tqiesx il-ħruġ
         mill-użu u l-livell teknoloġiku aktar baxx ta’ l-assi tal-produtturi Russi miksub qabel il-
         privatizzazzjoni li seħħet fl-1993.

(39)     Għalhekk fin-nuqqas ta’ kwalunkwe evidenza sostanzjali li turi li d-deprezzament ma
         kienx adegwatament rifless fil-kontabbiltà tal-produtturi esportaturi, ma jitqiesx possibbli
         fil-mument preżenti li jsir kwalunkwe aġġustament fl-ispejjeż ta’ deprezzament fid-data
         tal-prezz ta’ produzzjoni użata sabiex jiġi stabbilit il-valur normali ta’ l-applikanti.

(40)     L-industrija Komunitarja ddikjarat ukoll li allokazzjoni għal spejjeż ta’ protezzjoni ta’ l-
         ambjent paragunabbli ma’ dawk li jidħlu għalihom il-produtturi Komunitarji wkoll
         għandhom ikunu fatturati fl-ispejjeż tal-kalkoli ta’ produzzjoni. Instab, iżda, li l-applikanti
         kienu sofrew dawn l-ispejjeż u żammew kont tagħhom fil-kalkoli ta’ l-ispejjeż ta'
         produzzjoni. Fir-rigward ta’ jekk dawn l-ispejjeż għandhomx ikunu ta’ proporzjon jew
         kobor simili għal dawk tal-produtturi Komunitarji, huwa kkunsidrat li sakemm l-applikanti
         ssodisfaw il-livelli ta’ protezzjoni ta’ l-ambjent mitluba mill-awtoritajiet Russi u li l-
         ispejjeż involuti sabiex jiġu sodisfatti dawn il-livelli jiġu riflessi adegwatament fir-reġistri
         tagħhom, m'huwa meħtieġ l-ebda aġġustament. Billi nstab li kien hekk fil-każ taż-żewġ
         applikanti, ebda aġġustament ma kien ġustifikat minħabba spejjeż relatati ma’ l-ambjent.
 ---pagebreak--- 594           MT                   Il-Ġurnal Uffiċjali ta’ l-Unjoni Ewropea                    12.12.2008

2.     Il-prezz ta’ esportazzjoni

       JSC Silvinit (‘Silvinit’)

(41)   Fir-rigward ta’ Silvinit, instab li l-parti l-kbira tal-bejgħ ta’ potassa mill-kumpannija lill-
       Komunità fil-perijodu ta’ investigazzjoni sar lil kumpannija kummerċjali Svizzera li
       magħha ma kellha ebda relazzjoni. Għall-finijiet ta’ l-investigazzjoni preżenti u skond l-
       Artikolu 2(8) tar-Regolament bażiku, il-prezzijiet, imħallsa fil-fatt jew li għandhom
       jitħallsu lil Silvinit minn din il-kumpannija kummerċjali, ittieħdu bħala l-bażi għall-kalkolu
       tal-prezz ta’ esportazzjoni.

(42)   Iżda, instab li ż-żewġ operazzjonijiet saru permezz tal-kumpannija kummerċjali Russa
       relatata ma’ Silvinit, l-International Potash Company (‘IPC’), lil kumpannija relatata
       magħha fil-Belġju msejħa Ferchimex AS (‘Ferchimex’), li tipproċessa l-potassa importata
       fi prodott li mhux kopert mill-investigazzjoni. Skond l-Artikolu 2(9) tar-Regolament
       bażiku, il-prezzijiet mitluba mill-IPC lill-Ferchimex jistgħu jiġu injorati jekk jiġu
       kkunsidrati li m’humiex ta’ min joqgħod fuqhom. Ġie nnutat li għaż-żewġ operazzjonijiet,
       il-prezz tal-bejgħ lill-Ferchimex kien ġeneralment simili għal dak ta’ l-istess tip f’bejgħ lil
       klijenti indipendenti fil-Komunità. Barra minn hekk, iż-żewġ operazzjonijiet kienu
       jikkonċernaw kwantitajiet żgħar biss. Għalhekk, ġew inklużi t-tnejn li huma fil-kalkolu tal-
       prezz ta’ esportazzjoni.

       JSC Uralkali (‘Uralkali’)

(43)   Fir-rigward ta’ l-Uralkali, instab li l-bejgħ kollu ta’ potassa mill-kumpannija lill-Komunità
       fil-perijodu ta’ investigazzjoni sar direttament lil negozjant li jinsab Ċipru bl-isem ta’
       Fertexim Ltd li għamilha ta’ distributur esklużiv għall-Uralkali. Għal dan il-bejgħ, il-prezz
       ta’ esportazzjoni ġie stabbilit skond l-Artikolu 2(8) tar-Regolament bażiku, i.e. fuq il-bażi
       tal-prezzijiet imħallsa fil-fatt jew li għandhom jitħallsu mill-Fertexim.
 ---pagebreak--- 12.12.2008         MT               Il-Ġurnal Uffiċjali ta’ l-Unjoni Ewropea                         595

3.       Tqabbil

(44)     Il-valur normali u l-prezzijiet ta’ esportazzjoni għaż-żewġ applikanti ġew imqabbla fuq
         bażi tal-prezz mill-fabbrika. Bil-għan li jkun żgurat tqabbil ġust bejn il-valur normali u l-
         prezz ta’ esportazzjoni, tqiesu d-differenzi li jolqtu l-komparabbiltà tal-prezz skond l-
         Artikolu 2(10) tar-Regolament bażiku.

(45)     Għalhekk, ingħataw konċessjonijiet għal differenzi fir-rigward ta’ skonti, trasport,
         assigurazzjoni, maniġġar, spejjeż ta’ tagħbija u oħrajn anċillari, spejjeż ta’ ppakkjar u ta’
         kreditu fejn kien applikabbli u fejn kien sostnut minn dokumenti ta’ evidenza.

4.       Il-marġni ta’ dumping

(46)     Skond l-Artikolu 2(11) tar-Regolament bażiku, għal kull produttur esportatur il-valur
         normali medju aġġustat u mwieżen skond it-tip ta’ prodott tqabbel mal-prezz ta’
         esportazzjoni medju aġġustat u mwiezen ta’ kull tip korrispondenti tal-prodott konċernat
         mibjugħ lill-Komunità.

(47)     Il-paragun wera l-eżistenza ta’ dumping għaż-żewġ kumpanniji konċernati, iżda, fuq livelli
         bil-wisq aktar baxxi minn dawk stabbiliti qabel. Bħala medja mwieżna tat-tipi kollha
         esportati lejn il-Komunità, espressi bħala perċentwali tal-prezz totali CIF ta’ fruntiera tal-
         Komunità, bid-dazju mhux imħallas, il-marġni ta’ dumping kalkolati kienu kif ġej:

             Produttur esportatur                                 % Marġni ta' Dumping

             JSC Silvinit                                         23,0%

             JSC Uralkali                                         12,3%
 ---pagebreak--- 596           MT                 Il-Ġurnal Uffiċjali ta’ l-Unjoni Ewropea                      12.12.2008

D.     IN-NATURA DEWWIEMA TAĊ-ĊIRKUSTANZI MIBDULA

(48)   Skond l-Artikolu 11(3) tar-Regolament bażiku, saret analiżi dwar jekk iċ-ċirkostanzi fir-
       rigward tad-dumping kinux inbidlu b’mod sinifikanti u jekk kwalunkwe tibdil jistax jiġi
       kkunsidrat dewwiem. F’dan ir-rigward, instab li l-bidla fil-marġni ta’ dumping kienet ġejja
       minn tnaqqis tal-valuri normali ta’ l-applikanti.

(49)   F’dan ir-rigward, tajjeb li wieħed jinnota li fl-investigazzjoni preżenti, il-valur normali ġie
       kalkolat fuq il-bażi ta’ l-ispejjeż u l-prezzijiet ta’ l-applikanti. Barra minn hekk, għall-
       kuntrarju ta’ dak li nstab fl-investigazzjoni ta’ qabel, il-konsum domestiku għall-potassa
       qed jiżdied sewwa f’dawn l-aħħar snin u, b’mod ġenerali, il-prezzijiet domestiċi ta’ bejgħ
       taż-żewġ produtturi Russi jħallu qligħ.

(50)   Dwar kemm idumu l-prezzijiet ta’ bejgħ għall-esportazzjoni fis-swieq għajr dawk
       Komunitarji, ebda wieħed mill-applikanti ma seta’ jipprovdi data ddettaljata fuq bażi ta’
       operazzjoni wara oħra f’livell ta’ produttur. Id-data komplessiva ġiet, iżda, provduta skond
       il-pajjiż ta’ destinazzjoni u skond it-tip ta’ prodott. Dan tqies suffiċjenti għall-għanijiet ta’
       din ir-reviżjoni provviżorja parzjali billi m’hemmx ħtieġa assoluta ta’ kalkolu eżatt tal-
       prezzijiet ta’ bejgħ f'dawn is-swieq. Fin-nuqqas ta’ data ddettaljata, u minħabba (i) il-
       varjetà ta’ kondizzjonijiet ta’ kunsinna użati f’dawn l-arranġamenti ta’ bejgħ (eż CIF, FOB,
       FCA eċċ) (ii) l-arranġamenti u l-kombinazzjonijiet loġistiċi differenti (eż.. ferrovija +
       baħar, ferrovija biss eċċ) (iii) id-differenzi fid-distanzi u l-ispejjeż ta’ trasport u maniġġar
       lejn destinazzjonijiet varji fl-Asja u l-Amerika t’Isfel, il-Kummissjoni ma kinitx f’qagħda li
       tiddetermina b’eżatezza l-prezzijiet ta’ bejgħ lejn kull pajjiż. Kien hemm, madankollu,
       indikazzjonijiet li l-livelli ta’ prezzijiet ta’ bejgħ lis-swieq mhux Komunitarji kienu,
       meqjusa l-ispejjeż ta’ trasport, ta’ l-istess ordni ta’ kobor bħall-bejgħ lill-Komunità.
 ---pagebreak--- 12.12.2008      MT                 Il-Ġurnal Uffiċjali ta’ l-Unjoni Ewropea                             597

(51)     Minħabba dawn il-fatturi, jinħass li jkun xieraq li jiġu emendati l-miżuri eżistenti sa fejn
         jikkonċernaw l-applikanti bit-tnaqqis tal-marġni ta’ dumping sabiex dawn ikunu daqs dawk
         stabbiliti fl-investigazzjoni preżenti.

(52)     Skond l-Artikolu 9(4) tar-Regolament bażiku, l-ammont tad-dazji anti-dumping
         m’għandux jaqbeż il-marġni stabbiliti ta’ dumping, iżda dawn id-dazji għandhom ikunu
         inqas minn dawk il-marġni jekk dazji inferjuri bħal dawn ikunu adegwati sabiex jiġi
         eliminat id-dannu lill-industrija Komunitarja. Billi d-dażji eżistenti għall-applikanti kienu
         ġew kalkolati fuq il-bażi tal-marġni ta’ dumping, u billi l-marġni ġodda ta’ dumping huma
         aktar baxxi minn dawk kalkolati qabel, id-dażji għandhom jiġu aġġustati skond il-marġni
         aktar baxxi ta’ dumping kif instabu f’din l-investigazzjoni, jiġifieri 23,0% għal JSC Silvinit
         u 12,3 % għal JSC Uralkali.

(53)     Il-partijiet interessati ġew infurmati dwar il-fatti essenzjali u l-konsiderazzjonijiet li fuq il-
         bażi tagħhom kien hemm il-ħsieb li ssir rakkomandazzjoni li d-dazji anti-dumping li kienu
         ġew oriġinarjament imposti bir-Regolament tal-Kunsill (KEE) Nru 3068/92 jiġu emendati.
         Ingħataw l-opportunità li jikkummentaw u li jitolbu smigħ. Il-kummenti kollha li waslu
         ġew meqjusa fejn hekk talab il-każ.

E.      IMPENJI

(54)     Wara li saru magħrufa l-fatti essenzjali u l-konsiderazzjonijiet li fuq il-bażi tagħhom kien
         hemm il-ħsieb li ssir rakkomandazzjoni li d-dazji anti-dumping oriġinarjament imposti bir-
         Regolament tal-Kunsill (KEE) Nru 3068/92 jiġu emendati, iż-żewġ applikanti offrew
         impenji ta’ prezz skond l-Artikolu 8(1) tar-Regolament bażiku.
 ---pagebreak--- 598           MT                 Il-Ġurnal Uffiċjali ta’ l-Unjoni Ewropea                      12.12.2008

(55)   Il-Kummissjoni, bid-Deċiżjoni 2005/802/KE, aċċettat l-impenji offruti mill-applikanti. Ir-
       raġunijiet li għalihom ġew aċċettati dawn l-impenji huma stabbiliti f’din id-Deċiżjoni.

F.     IL-FORMA TAL-MIŻURI FIR-RIGWARD TA’ L-APPLIKANTI

(56)   Il-miżuri eżistenti huma applikabbli għal tmien kodiċi NM u huma magħmula minn
       ammonti fissi li jvarjaw minn 19,61 EUR/tunnellata sa 40,63 EUR/tunnellata, skond it-tip
       ta’ prodott. Matul il-perijodu ta’ investigazzjoni kurrenti, iżda, instab li kważi l-
       esportazzjonijiet kollha mill-applikanti lill-Komunità kienu limitati għal tip ta’ prodott li
       jaqa’ taħt kodiċi NM wieħed.

(57)   Għal din ir-raġuni, minħabba n-nuqqas ta’ informazzjoni dwar it-tipi l-oħra ta’ prodott, u
       billi t-tip partikolari ta’ potassa konċernat jidher issa li huwa l-aktar fil-kummerċ, l-aktar
       strateġija raġonevoli għall-implimentazzjoni tad-dazji emendati qiegħda titqies li hi s-
       sostituzzjoni ta’ l-ammonti fissi kollha b’dazju wieħed ad valorem għat-tipi kollha ta’
       potassa manifatturati mill-applikanti,

ADOTTA DAN IR-REGOLAMENT:
 ---pagebreak--- 12.12.2008      MT                   Il-Ġurnal Uffiċjali ta’ l-Unjoni Ewropea                      599

                                                  Artikolu 1

Ir-Regolament (KEE) Nru 3068/92 huwa b'dan emendat kif ġej:

1)       l-Artikolu 1 għandu jiġi emendat kif ġej:

         (a)   il-paragrafu 1 għandu jiġi sostitwit minn dan li ġej:

               ‘1.   Huwa b’dan impost dazju anti-dumping definittiv fuq importazzjonijiet ta’
                     klorur tal-potassju li jaqa’ taħt il-kodiċi NM 3104 20 10, 3104 20 50, 3104 20
                     90, u fuq taħlitiet speċjali li jaqgħu taħt il-kodiċi NM ex 3105 20 10
                     (kodiċi TARIC 3105 20 10 10 u 3105 20 10 20), ex 3105 20 90
                     (kodiċi TARIC 3105 20 90 10 u 3105 20 90 20), ex 3105 60 90
                     (kodiċi TARIC 3105 60 90 10 u 3105 60 90 20), ex 3105 90 91
                     (kodiċi TARIC 3105 90 91 10 u 3105 90 91 20), ex 3105 90 99
                     (kodiċi TARIC 3105 90 99 10 u 3105 90 99 20), li joriġinaw fil-Belarus jew
                     fir-Russja.’;

         (b)   fil-paragrafu 3, l-intestatura tat-tabella li tirrigwarda r-‘Russja’ għandha tiġi
               sostitwita minn din li ġejja:

               ‘Ir-Russja (il-kumpanniji kollha esklużi JSC Silvinit u JSC Uralkali – kodiċi TARIC
               addizzjonali A999)’;
 ---pagebreak--- 600          MT                Il-Ġurnal Uffiċjali ta’ l-Unjoni Ewropea                    12.12.2008

      (ċ)   għandu jiddaħħal il-paragrafu li ġej:

            ‘3a. Għall-importazzjonijiet tal-produtturi esportaturi msemmija hawn taħt, ir-rata
                  tad-dazju anti-dumping applikabbli għall-prezz nett, liberu fuq il-fruntiera tal-
                  Komunità, qabel id-dazju, għall-prodotti deskritti fil-paragrafu 1 għandha tkun
                  kif ġej:

                                                            Rata ta’        Kodiċi
                                                              dazju       addizzjonali
                                                                            TARIC

             Kumpannija:

               - JSC Silvinit, Solikamsk, Russja,            23,0%           A665

               - JSC Uralkali, Berezniki, Russja             12,3%           A666

                                                                                                      ’;

2)    fl-Artikolu 1a, il-paragrafu 1 għandu jiġi sostitwit minn dan li ġej:

      ‘1.   L-importazzjonijiet dikjarati għar-rilaxx fiċ-ċirkolazzjoni libera għandhom ikunu
            eżenti mid-dazji anti-dumping imposti permezz ta' l-Artikolu 1, sakemm ikunu
            prodotti ta’ kumpanniji li minn għandhom il-Kummissjoni tkun aċċettat impenji u li
            isimhom ikun elenkat fir-Regolament tal-Kummissjoni (KE) Nru 858/2005 u fid-
            Deċiżjoni tal-Kummissjoni Nru 2005/802/KE, kif emendati minn żmien għal żmien,
            u jkunu ġew importati konformement mad-dispożizzjonijiet ta’ l-istess atti tal-
            Kummissjoni. ’.
 ---pagebreak--- 12.12.2008      MT                Il-Ġurnal Uffiċjali ta’ l-Unjoni Ewropea                         601

                                               Artikolu 2

Dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu f’Il-Ġurnal
Uffiċjali ta' l-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri kollha.

Magħmul fi Brussell, 14 ta’ Novembru 2005.

                                              Għall-Kunsill
                                              Il-President

                                             T. JOWELL